da eo es da de en da da fr da da da da da da da da en sv de da da da da da da da da da da da da da da da da da da da da da da da da da da da da nb de da da da da de de en en en da da da en da da da es tr de da de da nb eo es da de en en en en fr da da da da da da de en da pt de fr nb nb en en da
Rehabiliterende bosted for unge med erhvervet hjerneskade
Ringstedhave Botræning er for dig mellem 18-35 år med en erhvervet hjerneskade. Hos os bor du i egen lejlighed og får støtte af neuropædagoger.
Ringstedhave Botræning er for dig mellem 18-35 år, der har en erhvervet hjerneskade. Du bor på Ringstedhave i din egen lejlighed og er omgivet af et tværfagligt personale, der træner med dig ud fra dine særlige ønsker og behov.
Målet er, at du kommer til at klare dig så selvstændigt som muligt i forhold til det liv, du gerne vil leve. Både mens du bor hos os og særligt når du flytter fra Ringstedhave.
Vi træner, vejleder og støtter dig, så du lærer at klare dig selv bedst muligt i forhold til din dagligdag med personlig pleje, hverdagsaktiviteter, fritidsliv og evt. uddannelse eller arbejde.
Fordi du vil være i et miljø, hvor fokus er på bo-, uddannelse- og jobafklaring, men også hvor du sammen med jævnaldrende og ligesindede kan udvikle dig socialt, kognitiv, psykisk og fysisk.
Fordi hverdagen er bygget op med henblik på at udvikle dig til at leve et selvstændigt liv, gennem ADL-træning, sociale fællesskaber og udvikle kompetencer til at bo i egen bolig.
Fordi vi arbejder ud fra dine ønsker om det gode liv, dine drømme og visioner.
Fordi vi lytter til dig, dine pårørende, dit netværk og sammen arbejder vi os hen til dine mål.
Træning med ergo- og fysioterapeut
Ergoterapeuten træner alle de færdigheder, som er nødvendige for at du kan klare dig selvstændigt i hverdagen. Derfor kan en del af træningen godt foregå i det offentlige rum. Eksempler på hvad du træner med en ergoterapeut er: at gå i bad, gå på toilettet, barbere dig, børste tænder, klæde dig på, lave mad, spise, gøre rent, købe ind, vaske tøj og tage bussen. Ergoterapeuten træner også kognitive færdigheder som koncentration, opmærksomhed, sociale færdigheder, overblik og planlægning.
Fysioterapeuten træner din styrke og koordinering med personligt tilpassede øvelser. Det kan fx være gangtræning, hvor du bliver støttet af terapeuten samtidig med, at du har en briks foran dig, som du skal gå rundt om.
Specialundervisning med tale- og neuropædagog
Alt efter hvilke behov du har, kan du få træning med en talepædagog eller undervisning i for eksempel læsning, skrivning, matematik og brug af computer, tablet eller smartphone.
Neuropædagoger kan også træne din hukommelse, koncentration, planlægning, struktur og andre kognitive funktionsnedsættelser.
Dit nye hjem på Ringstedhave
Du bor i din egen to-værelses-lejlighed og lejligheden indretter du selv.
Vi har på forhånd installeret nogle få ting, men det er din lejlighed og derfor også dig, der skal sætte dit personlige præg på den.
Åben stue og tekøkken med køleskab, som du selv skal indrette med møbler og køkkengrej med dit personlige præg
Eget badeværelse med plads til brug af kørestol
Integreret mørklægnings- og rullegardiner
Hvad du selv skal medbringe:
Hvis du ønsker, kan du få folkeregister- eller c/o adresse hos Ringstedhave Botræning.
Spørgsmål til Ringstedhave Botræning?
Kontakt udviklingskonsulent, Dorte Dahl
Telefon: 40 76 02 67
Botræning for unge med erhvervet hjerneskade
Genoptræningsforløb efter erhvervet hjerneskade
Ringstedhave Botræning for unge
Genoptræning af skulder, albue, håndled og fingre
Ringstedhave Neurorehabiliteringscenter | Ole Hansens Vej 7 | 4100 Ringsted | Telefon: 23 29 08 55 | ringstedhave@forenedecare.dk
Fordi der er forskel
Job hos Forenede Care
39 69 50 50
Mandag til torsdag kl. 8.00 – 16.00